**E ora...**

*Valery*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E ora, iubite,

când ploile s-au revărsat în noi,

secundele de praf

au fruntea în noroi.

Eu vin din universul ce şi-a păstrat

credinţa;

tu vii de nicăieri, un fulger.

E ora, iubite,

când visele s-au prăbuşit

în mare,

când moare frumuseţea

în neculeasă floare.

E ora,

e gândul,

scrisoarea de adio ;

e ora...

Dar ploile grăbite

şi-au dojenit nefastele

cuvinte

şi le-au zvârlit în zare,

să nu le-aud jelitul;

doar muzele senine

să-mi stea de veghe,

în cărare.

Eu vin din umbra aşteptărilor

cu ochii plini de soare

şi nesomn;

tu vii din depărtări, străin

de toate...

E ora...

Lăsaţi-mă să-mi plâng secundele

şi vina,

născute

într-o noapte de iubire,

credinţă şi-nchinare...

14 iunie 2015